open-index/open-wikipedia-markdown huggingface dataset:
סבסטיאן דה סוזה

**סבסטיאן דניס דה סוזה** (באנגלית: **Sebastian Denis de Souza**; נולד ב-19 באפריל 1993) הוא שחקן קולנוע, טלוויזיה ותיאטרון אנגלי.

## ראשית חייו
דה סוזה הוא השני מבין שני בניהם של אלינור קלי וכריס דה סוזה, מפיק אופרה. הוא נולד באוקספורד, אוקספורדשייר. הוא למד במכינות בבית ברוקהרסט ובבית מרלסטון. הוא גדל בבוקספורד, ברקשייר, הוא הוקסם מתיאטרון, מוזיקה וכתיבה עוד מילדות. יש לו אח גדול בשם טריסטן. דה סוזה זכה בפרס המוזיקה בבית הספר סנט אדוארד כפסנתרן, נגן קלרינט וזמר.

במרכז אומנויות נורת' וול ביצע דה סוזה תפקידים ראשיים בהפקות בית הספר בין היתר ב"חלום ליל קיץ", "תקוות גדולות" ו"הנרי החמישי" בתפקיד הנרי, הוא התחנך בפנימייה בברוקהרסט בברקשייר ובבית הספר סנט אדוארד, אוקספורד. בזמן לימודיו בבית הספר הוא השתתף בסדנאות המשחק בתיאטרון ווטרמיל, ליד ניוברי. מאז 2010 הוא חבר בתיאטרון הנוער הלאומי.

## קריירה
לאחר הופעה קצרה בסדרת הסרטים התיעודיים של ניק רוס "האמת על פשע", דה סוזה לוהק לסדרת הטלוויזיה "סקינס". בשנת 2012 הוא לוהק לסדרת הדרמה ההיסטורית "הבורג'ס", שיצר ניל ג'ורדן עבור רשת הטלוויזיה האמריקאית שואוטיים וצולמה באולפני קורדה, ליד בודפשט. בהיותו בהונגריה הוא הפיק עם הצלם בנג'מין לבוס את הסרט "בעולמה של אוולין", סרט קונספט קצר על משל המערה של אפלטון בכיכובה של אבלין ברוכו.

תפקיד המסך הגדול הראשון של דה סוזה היה בסרט המתח "פלסטיק" של הבמאי ג'וליאן גילבי. ככותב תסריט, ערך את הופעת הבכורה הקולנועית שלו בסרט" "Kids in Love", סרט שהפיקו אולפני אילינג ודה סוזה שיחק בו בתפקיד ראשי. בשנת 2014 הוא לוהק לתפקיד הראשי בסדרת הטלוויזיה "Recovery Road", ששודרה לעונה אחת בשנת 2016.

בנוסף לקריירת המשחק שלו, דה סוזה הוא זמר ומוזיקאי.

דה סוזה הוא גם מפיק. בשנת 2013 הוא הקים יחד עם השחקן ויל פולטר את חברת הפקת הטלוויזיה והסרטים "Good Soil". בשנה שלאחר מכן הוא הקים מותג משלו בשם "דה סוזה" שמטרתו לסייע לתסריטאים, מפיקים או יוצרי סרטים צעירים לפתח את התסריטים שלהם.

בשנת 2023 שיחק בסרט משחק הוגן ששודר לראשונה בשירות הזרמת התוכן, נטפליקס בספטמבר אותה שנה.

## חיים אישיים
דה סוזה מעביר ביחד עם משפחתו קורסי דרמה לגילאי 9 עד 16 במרכז ביתי לדרמה ואמנות מוזיקלית. בשנת 2013 הוא הפך לפטרון של הקרן לחינוך של תיאטרון גלוב, המפעילה פרויקטים דרמטיים לבתי ספר ברחבי הארץ, בעיקר הפקות מחזות של שייקספיר.

## פילמוגרפיה
### קולנוע

### טלוויזיה

### תיאטרון

## הערות שוליים

קטגוריה:שחקני תיאטרון אנגלים
קטגוריה:שחקני קולנוע וטלוויזיה אנגלים
קטגוריה:תסריטאי קולנוע בריטים
קטגוריה:מפיקי קולנוע בריטים
קטגוריה:אנגלים שנולדו ב-1993
ג'ו ונג'ון

**ג'וּ וֶנג'וּן** (בסינית: **居文君**, פין-יין: **Jū wén jūn**; נולדה ב-31 בינואר 1991) היא שחמטאית סינית בדרגת רב-אמן. היא אלופת העולם בשחמט לנשים המכהנת, והייתה במרץ 2017 לאישה החמישית שעברה את מחסום מד כושר 2600. ג'ו זכתה ב-3 אליפות העולם בשחמט לנשים רצופות שנערכו בשנים 2018–2020.

נכון לספטמבר 2025, מדורגת במקום ה-15 בסין לפי מד כושר.

## קישורים חיצוניים

## הערות שוליים

קטגוריה:אלופות עולם לנשים בשחמט
קטגוריה:שחמטאיות סיניות
קטגוריה:שחמטאים שהשתתפו באולימפיאדת השחמט
קטגוריה:רבי-אמנים סינים
קטגוריה:סיניות שנולדו ב-1991
קטגוריה:סינים שנולדו ב-1991
שדה התעופה בולטימור (רוסיה)

**בולטימור** (ברוסית: **Балтимор**) הוא שמו של שדה תעופה צבאי בעיר וורונז' שברוסיה, הפעיל מאז שנות ה-30 של המאה ה-20, תחילה כבסיס טיסה של חיל האוויר הסובייטי ומאז 1991 כבסיס אווירי של יחידות חיל האוויר הרוסי.

## היסטוריה
השדה ממוקם במרחק שבעה קילומטרים מדרום מערב לעיר וורונז'. והוא מאכלס את גדוד האוויר 47 (יחידה 45117) ואת חטיבת האוויר 105 של הארמייה השישית של המחוז הצבאי המערבי (שחמושה במטוסי Su-24M, Su-24MR ו-Su-34). בשנת 2010 עברה לכאן יחידה 7000.

בשנת 2013 הבסיס עבר שיפוץ והוארך מסלול ההמראה. בתקופה זו הועברו כל המטוסים לשדה התעופה בבוטורלינובקה באופן זמני.

ב-9 בנובמבר 2020 היה הבסיס מוקד לתקרית יוצאת דופן במהלכה חייל בן 20 ירה למוות בארבעה חיילים, כולל מפקדו במהלך סכסוך שפרץ ביניהם.

המועצה להגנה על משאבים לאומיים הכניסה את שדה התעופה לרשימת הבסיסים הכוללים מפציצים גרעיניים, ברם אין מקורות רוסיים לכך.

## גלריה

РЛС - panoramio.jpg|מערכת אלקטרונית לניטור שידורי רדיו במתחם הבסיס
Аэродромы и терминалы-перроны и стоянки, Воронеж - Балтимор RP111956.jpg|מסלול ההמראה בשדה


## קישורים חיצוניים

## הערות שוליים

בולטימור (רוסיה)
בולטימור (רוסיה)
צא'יאג

**צא'יאג** (בהונגרית: **Csajág**) הוא כפר במחוז וספרם שבמרכז הונגריה.
כמו כפרים רבים באירופה גם בצא'יאג מספר התושבים נמצא בירידה. כך, בשנת 1990 חיו בכפר 879 תושבים, ובשנת 2020 רק 832 תושבים.

## יהודי צא'יאג
בצא'יאג חיו יהודים בתקופות זמן שונות. במקום קיים בית קברות יהודי נטוש.

## קישורים חיצוניים

* 

## הערות שוליים

קטגוריה:הונגריה: כפרים
יחסי ירדן–סין

**יחסי ירדן–סין** הם יחסי החוץ בין ממלכת ירדן לבין הרפובליקה העממית של סין.

## יחסים רשמיים
לאחר שהרפובליקה העממית של סין החליפה את מעמדה הבינלאומי של הרפובליקה הסינית, היא כוננה יחסים דיפלומטיים עם ירדן ב-7 באפריל 1977 והקימה שגרירות בעמאן.

## כלכלה וסחר דו צדדי
במאי 1979 חתמו סין וירדן על הסכם סחר. הרפובליקה העממית של סין היא היבואנית העיקרית של ירדן, והיא מהווה 9.4% מסך היבוא של ירדן. הרפובליקה העממית של סין מייצאת בעיקר מוצרים אלקטרו-מכניים, ציוד תקשורת, טקסטיל ובגדים לירדן.

## חילופי תרבות
בשנת 1979 חתמו סין וירדן על הסכם לשיתוף פעולה תרבותי. בשנת 2009, אוניברסיטת ירדן פתחה כיתה לתואר ראשון בסינית. במאי 2013 הושקה רשמית תחנת השידור הבינלאומית של הרפובליקה העממית של סין בעמאן, ששידרה תוכניות ערביות 24 שעות ביממה.

## תיירות
באוקטובר 2003 חתמו הרפובליקה העממית של סין וירדן הדדית על "מזכר ההבנות בנושא תוכנית היישום לתיירות הרפובליקה העממית של סין לירדן". בדצמבר 2004 הושקו עסקי התיירות של הרפובליקה העממית של סין לירדן. בפברואר 2009 הציעה ירדן טיפול באשרות עם ההגעה לאזרחי הרפובליקה העממית של סין.

קטגוריה:ערכים ללא קטגוריות פיזיות - יחסי חוץ
יחסי ירדן–מרוקו

**[[ירדן]] ו[[מרוקו]]** חולקות יחסים קרובים. גם ירדן וגם מרוקו חולקות יחסים מלכותיים משותפים, ירדן מנוהלת על ידי ההאשמים ומרוקו מובלת על ידי העלאווים - שתי שושלות הטוענות המייחסות את מוצאן למשפחת הנביא מוחמד; ונתפסות בין הממלכות המתונות ביותר בעולם הערבי.

## היסטוריה ויחסים מודרניים
מערכת יחסים מודרנית בין ירדן למרוקו כוננה במאה ה-20, כאשר ירדן ומרוקו קיבלו עצמאות מבריטניה וצרפת. במשך מרבית המאה ה-20, ירדן ומרוקו התמודדו יחד עם סערות שונות, בעיקר תנועות פאן-ערביות, ניסיונות התנקשות להפיל את הממשלות בשתי המדינות ואת קשריהן החשאיים עם ישראל. עם זאת, למרות הקשיים הללו, חוסיין, מלך ירדן וחסן השני, מלך מרוקו התגברו גם על המהומות הללו בבית. שני המלכים נודעו בכך שחלקו יחסים אישיים קרובים וחזקים, והגבירו את הברית בין שתי משפחות מלכותיות. שני המלכים מתו באותה שנה בשנת 1999. בניהם, עבדאללה השני, מלך ירדן ומוחמד השישי, מלך מרוקו גם הם זוכים לשבחים רבים בשתי המדינות.

בשנת 2017 ביקר עבדאללה השני במרוקו, והתקבל בקבלת פנים חמה על ידי מוחמד השישי.

### שיתופי פעולה
שתי המדינות, חולקות שיתוף פעולה הדוק מאוד בעניינים פוליטיים, כלכליים וביטחוניים. שתי המדינות הוזמנו גם להצטרף למועצת שיתוף הפעולה של מדינות המפרץ בראשות ערב הסעודית. שתי המדינות מנהלות גם קשר זהיר עם איראן, וירדן אף הביעה תמיכה במרוקו כאשר רבאט ניתקה את הקשר עם טהראן בעקבות האשמות בתמיכת איראן בחזית פוליסריו במאבק על סהרה המערבית.

## נציגויות דיפלומטיות
* ירדן מחזיקה במרוקו שגרירות ברבאט.
* מרוקו מחזיקה בירדן שגרירות בעמאן.

## הערות שוליים

קטגוריה:ערכים ללא קטגוריות פיזיות - יחסי חוץ
רוסייפה

**רוסייפה** (בערבית: **الرصيفة**; בתעתיק מדויק: אַלרֻּצַיְפַה) היא עיר במחוז זרקא, בירדן. אוכלוסייתה מנתה 472,604 תושבים ב-2015, והיא העיר הרביעית בגודלה בירדן, אחרי עמאן, זרקא ואירביד.

## גאוגרפיה
העיר רוסייפה ממוקמת ליד נהר יבוק, על הכביש המהיר בין עמאן לזרקא. עמאן, זרקא ורוסייפה מהווים מטרופולין אחד גדול, המטרופולין השני בגודלו בלבנט, אחרי דמשק. העיר שייכת מבחינה מנהלית למחוז זרקא.

## דמוגרפיה
על פי מפקד האוכלוסין הירדני בשנת 2004, אוכלוסיית רוסייפה הייתה 268,237. היחס בין נשים לגברים היה 48.46% ל-51.54%.

## נפות מטרופוליטן רוסייפה
אזור המטרופולין מחולק לחמש נפות באופן הבא:

## כלכלה
מרבצים גדולים של זרחה בריכוז גבוה נתגלו לראשונה ברוסייפה בשנת 1908, בעת סלילת מסילת הרכבת החיג'אזית. ההפקה ראשונית שלהם החלה בשנת 1935. בשנת 1949 נוסדה חברת מכרות הפוספט של ירדן, שחברות מבריטניה סייעו לה להקים את תשתית כרייה מודרנית ומזח ליצוא בנמל עקבה. בשנת 1960 התקבלה הלוואה מארצות הברית להרחבת תפוקת המכרה הראשי ברוסייפה, עד לתפוקה שנתית של 600,000 טונה ובשלב שני עד למיליון טונה בשנה. כמעט כל תפוקת החברה נודעה לייצוא, בין הלקוחות הראשונים של החברה הייתה הודו. לקוחות נוספים של החברה היו טורקיה, יוגוסלביה וצ'כוסלובקיה. ייצוא הפוספטים הפך לאחד ממקורות ההכנסה החשובים של ממשלת ירדן.

## קישורים חיצוניים

*  

## הערות שוליים

קטגוריה:ירדן: ערים
חוקת ירדן

**החוקה של הממלכה הירדנית ההאשמית** היא החוקה של ממלכת ירדן. החוקה אומצה ב־11 בינואר 1952 ותוקנה פעמים רבות. חוקת ירדן מגדירה את השלטון כמלוכני עם מערכת ייצוג פרלמנטרית (מונרכיה חוקתית). היא קובעת את רשויות המדינה המופרדות (ביצועית, חקיקתית ושיפוטית), את זכויות וחובות האזרחים, עניינים כספיים ותקנות חוקתיות אחרות.

## רקע
חוקה כתובה ראשונה הוכרזה באפריל 1928, באמירות עבר הירדן תחת המנדט הבריטי. 

לאחר שירדן קיבלה עצמאות מלאה במאי 1946, בעקבות ביטול המנדט הבריטי, גובשה חוקה חדשה, שפורסמה ברשומות ב־1 בפברואר 1947, ואומצה על ידי המועצה המחוקקת ב־28 בנובמבר 1947.

כמה שנים לאחר מכן, החוקה תוקנה על ידי המלך טלאל ואושרה ב־1 בינואר 1952.

חוקת ירדן נחשבת בדרך כלל כליברלית, אם כי ביקורת עלולה להתעורר ביחס לסמכויות הרבות המוקנות למלוכה.

## החוקה
חוקת ירדן, שנתקבלה ביום 1 בינואר 1952, קובעת כי "הממלכה הירדנית ההאשמית היא מדינה ערבית, עצמאית, וריבונית. מלכותה לא תתחלק ולא ייגרע ממנה מאומה. העם הירדני הוא חלק מהאומה הערבית, והמשטר בה הוא ייצוגי, מלוכני ועובר בירושה״. האסלם היא דת המדינה, והשפה הערבית היא השפה הרשמית בה.

על פי החוקה הגוף המחוקק מורכב משני בתים: הבית התחתון ("בית הנציגים") ש-150 נציגיו נבחרים בבחירות דמוקרטיות והבית העליון ("סנאט") ש-75 נציגיו מתמנים על ידי המלך. ויחד הם מהווים את האספה הלאומית. המלך הוא ראש המדינה וראש הרשות השלטונית וחסין מכל חבות ואחריות; המפקד העליון של הצבא; מורה על עריכת בחירות לבית התחתון ויכול לפזרו; ממנה את חברי הבית העליון ויכול לפטרם ולפזרו; ממנה את הממשלה; מאשרר חוקים ואמנות; ממנה את השופטים בצו מלכותי (בבתי המשפט האזרחיים והדתיים); ממנה את המושלים האזוריים; מכריז מלחמה וחותם על הסכמי שלום.

יש מספר מגבלות בהפעלת סמכויותיו אך יכולתו למנות ולפזר את כל מוסדות השלטון וזכויות הווטו שלו הופכות אותו לשליט עליון לכל דבר.

## לקריאה נוספת
* שמעון שטרית, זכויות האזרח במשפט הירדני, משפט חוקתי משפט משווה, כרך א', 5 בינואר 2018

## קישורים חיצוניים
* תרגום לאנגלית של החוקה הירדנית

## הערות שוליים

ירדן
קטגוריה:ירדן: פוליטיקה
קטגוריה:ירדן: חוק ומשפט
יוניפאואר GT

**יוניפאואר GT** (באנגלית: **Unipower GT**) היא מכונית ספורט קופה מתוצרת יצרנית המשאיות **Universal Power Drives**  בשיתוף **U.W.F. Automative Engineering Ltd**, אשר יוצרה בין השנים 1969–1966 בבריטניה

## יוניפאואר GT
* גוף הרכב נבנה מפיברגלס
* 2 דלתות
* 2 נוסעים
* שלדה: מסגרת חלל של צינור פלדה מרובע עם מרכב פיברגלס מלוכד, החלקים העיקריים של גוף הפיברגלס נקשרו ישירות לשלדה, והגבירו את הנוקשות
* מנוע מרכזי-אחורי מתוצרת "Austin Motor Company"  סדרה "BMC A-series engine" 
* סוג הנעה: הנעה אחורית
* מנוע קירור מים
* מאייד כפול מתוצרת "SU carburettor"  מסוג "HS2"
* מתלים: היו עצמאיים, עם עצמות עצה ובולמי סליל קדמיים, קישורים רוחביים וזרועות נגררות עם בולמי סליל מאחור
* מתקן ההגה נלקח מדגם המיני
* מנורות החיווי הקדמיות היו מדגם אוסטין 1100
* צירי הדלתות והמנעולים הגיעו מהפורד קורטינה (דור שני)
* השמשה הקדמית וכיסוי לוח המכשירים היו מקו המוצרים של טריומף מדגמי "Triumph Spitfire"  ו-טריומף GT6
* מכלולי פנסים הגיעו מה-ג'נסן C-V8
* המנורות האחוריות היו מקוריות בווקסהול ויוה דגם "HA"

## תמונות

קובץ:1967UnipowerGT.jpg | "יוניפאואר GT", שנת 1967
קובץ:1966 Unipower GT Race Car 1.3.jpg | "יוניפאואר GT", שנת 1966 - מכונית מרוץ
קובץ:Unipower 1966.JPG | "יוניפאואר GT", שנת 1966
קובץ:Unipower 1977 small.jpg | "יוניפאואר GT"
קובץ:CaramuloPT DSCN0100 (2859700694).jpg | "יוניפאואר GT"
קובץ:Unipower GT (1966) (38354185946).jpg | "יוניפאואר GT", שנת 1966
קובץ:Unipower GT (1966) (38409530611).jpg | "יוניפאואר GT", שנת 1966


## קישורים חיצוניים
* 
* 

## הערות שוליים

קטגוריה:מכוניות ספורט
קטגוריה:מכוניות קופה
קטגוריה:מכוניות מנוע מרכזי
קטגוריה:דגמי מכוניות שהושקו ב-1966
קטגוריה:מכוניות בריטיות
קטגוריה:מכוניות עשויות פיברגלס
כדור רום

ממוזער|כדורי רום דניים אופייניים עם סוגים שונים של סוכריות
**כדורי רום** הם כדורי שוקולד בסגנון טראפל של חמאת עוגיות בטעם שוקולד ורום. הם בערך בגודל של כדור גולף ולעיתים קרובות מצופים בזרזי שוקולד, בקוקוס מיובש או בקקאו. כשמם כן הם מכילים רום. מכיוון שאין צורך באפייה, טעם האלכוהול והשכרות אינם הולכים לאיבוד במהלך ההכנה. כדורי שוקולד אלו פופולריים בעיקר בתקופת החגים.

כדורי רום הם קינוח חג מולד פופולרי באנגליה, אוסטרליה, קנדה, גרמניה, ניו זילנד, ארצות הברית, אוסטריה, סלובניה, הונגריה, יוון וצ'כיה. בדנמרק נהנים מהם כל השנה ומכונים "רומקוגל", "טרופל" או "ספוטניק", תלוי באזור.

ישנן דרכים רבות ושונות להכין כדורי רום, מכיוון שמתכונים משתנים מאזור לאזור ומשפחה למשפחה. כל כדורי הרום חייבים לכלול שוקולד ורום, אך שאר המרכיבים משתנים בסוגם, בצורתם ובכמותם.

להכנת כדורי רום, כותשים את העוגה (או הביסקוויט) ומערבבים עם שומן, קקאו ומרכיב מחייב לח, כמו ריבה או חלב מרוכז. ניתן להוסיף גם מרכיבים אופציונליים אחרים, כמו אגוזים. כאשר התערובת מעורבבת היטב, היא מגולגלת לכדורים ואז מצופה.

בהונגריה הם מיוצרים בצורה דומה, אך בדרך כלל מגולגלים בסוכר. למרכיבי כדור הרום מוסיפים לעיתים אגוזים טחונים וצימוקים. כמה כדורי רום הונגריים מיוצרים עם דובדבנים שלמים המונחים בתוך הכדורים, ואז מגולגלים בפתיתי קוקוס (Hungarian).

כדור הרום הגדול בעולם נוצר במג'דל, דנמרק ב-11 ביוני 2017, במשקל 31 קילוגרם.

## קישורים חיצוניים

## הערות שוליים

קטגוריה:מאכלי חג המולד
קטגוריה:עוגיות
קטגוריה:קינוחי שוקולד
הנרי פיין

**הנרי אלברט פיין** הידוע גם בשם "הנרי ארתור פיין" (באנגלית: **Henry Albert Payne**; 1868 – 4 ביולי 1940) היה אמן ויטראז'ים אנגלי, צבעי מים וצייר ציורי קיר.

פיין היה אחד מקבוצת האמנים-אומנים של ברמינגהאם שהתגבשה סביב ג'וזף סאות'ול ובית הספר לאמנות בברמינגהאם בסוף המאה ה-19. הוא היה מעורב בכמה מהפרויקטים הקולקטיביים של הקבוצה, ובעיקר בעיטור הקפלה במדרספילד קורט.

## שנים מוקדמות
יליד אזור קינגס הית' בברמינגהם. פיין למד בהדרכתו של אדוארד ר. טיילור בבית הספר לאמנות בברמינגהאם, שם היה אחד התלמידים שהוזמן לצייר סדרת ציורי קיר בהשגחת טיילור לצורך עיצוב מחדש של בית העירייה "סימן גלוי לעליה לתהילה ולחשיבות של בית הספר בברמינגהם".

## מחנך
בשנת 1899 מונה פיין לצוות בית הספר, בתחילה כמורה לרישום וציור, אך התרכז יותר ויותר בשנות ה-90 של המאה ה-19 בעיצוב ויטראז'ים. בשנת 1900, הוא התקין תנור זכוכית בבית הספר ולמד ייצור ויטראז'ים בלונדון אצל כריסטופר וול, כך שבמסורת האומנות והאומנות ניתן ללמד עיצוב וייצור כתהליך משולב. בין תלמידיו המצטיינים הייתה מרגרט אנייס רופ.

## ויטראז' וציור
ממוזער|262x262 פיקסלים|הנרי פיין, בחירת הודרדים הלבנים והאדומים, ויטראז'
החל משנת 1904 הקים עסק עצמאי שתכנן וייצר ויטראז'ים, וייצר עבודות גדולות לכנסיות כמו סנט אנדרו של אס פריור, רוקר, סנט מרטינס, קנסל רייז, סנט מרי, מדרספילד וסנט אלבנס.

בשיתוף עם מרבית קבוצת ברמינגהם עבד במגוון רחב של אמצעים, והפיק איורי ספרים עבור גילדת מלאכת היד של ברמינגהאם ועיצוב פנים עבור גילדת ברומסגרוב לאמנויות יישומיות. אף על פי שההישגים הבולטים ביותר של פיין היו פוריים ביותר בוויטראז'ים, היו לו ללא ספק השגים בתחום הציור הדקורטיבי. בין השנים 1902–1923 עבד על ציורי הקירות של הקפלה במדרספילד קורט ליד מאלברן בווסטרשייר. צייר פרסקו לצד עבודות של דמויות אחרות של תנועת האמנויות והמלאכה בברמינגהאם כמו ויליאם בידלייק, ג'ורג'י גסקין וצ'ארלס מארס גיר. מבנה מדרספילד קורט הוא "לא רק התוכנית החשובה ביותר של פיין לציור דקורטיבי, אלא ככל הנראה המפורסם ביותר מכל תוכניות האומנות והמלאכה של הקבוצה ".

בשנת 1908 הוזמן להפקת ציור קיר בשלבים המאוחרים של עיטור ארמון וסטמינסטר. עבודתו הייתה "בחירת הוורדים האדומים והלבנים בגני המקדש העתיקים" - אלגוריה על מלחמות השושנים - תלויה כעת במסדרון המזרחי של הארמון.

פיין צייר גם נופים בצבעי מים, והציג באקדמיה המלכותית בין השנים 1899 עד 1935 [5] ונבחר לחבר באגודת צבעי המים המלכותית בשנת 1920.

## גילדת סנט לו
באמברלי המשיך פיין לייצר עבודות בפרסקו וזכוכית צבעונית, ובשנת 1912 הקים את גילדת סנט לו, שתוכננה בתחילה במסורת האמנות והאומנות של גילדת ברומסגרוב, אם כי בסופו של דבר הייתה מיועדת ליצירותיו שלו.

## חיים אישיים
בשנת 1909 עברו פיין ומשפחתו לאמברלי בגלוסטרשייר, אחד מכמה דמויות אמנות ומלאכה משמעותיות שעברו להתגורר בקוטסוולדס.

## גלריה

קובץ:La Coruna.jpg
קובץ:Part Payne Window BMAG.JPG
קובץ:Payne Window BMAG 2.JPG
קובץ:Ruth and Naomi Window, Hook Church - geograph.org.uk - 687579.jpg
קובץ:Payne Window Birmingham Museum and Art Gallery.JPG


## קישורים חיצוניים

## הערות שוליים

קטגוריה:ציירים בריטים
קטגוריה:בריטים שנולדו ב-1868
קטגוריה:בריטים שנפטרו ב-1940
יחסי אירלנד–הולנד

[250px|ממוזער|[ראש ממשלת הולנד יאן פיטר בלקנאנדה נפגש עם מקבילו האירי אנדה קני, 2008]]
**יחסי אירלנד–הולנד** הם היחסים הנוכחיים וההיסטוריים בין אירלנד להולנד. שתי המדינות חברות באיחוד האירופי ובארגון לשיתוף פעולה ופיתוח כלכלי.

## סקירה כללית
היחסים הדיפלומטיים בין המדינות כוננו בשנת 1945 ושגרירות אירלנד בהאג נפתחה בשנת 1950. אירלנד והולנד מנהלות מערכת יחסים פוליטית טובה עם ביקורי שרים רבים שהתקיימו בין שתי המדינות. הולנד היא שותפת סחר מרכזית באירלנד, והיבואנית החמישית בגודלה של סחורות איריות.

אירלנד והולנד פועלות יחד באיחוד האירופי במספר נושאים החשובים לשניהם, כגון חקלאות, דיג ועניינים מוסדיים.

אירלנד היא גם יעד פופולרי עבור תיירים מהולנד. כמעט רבע מיליון מבקרים מנצלים טיסות ישירות מאמסטרדם, מאסטריכט ואיינדהובן לדבלין כיעד פופולרי.

בין אירלנד להולנד מתקיימים באופן קבוע חילופי תרבות בתחומי מוזיקה קלאסית, האמנות החזותית, הספרות, האדריכלות, העיצוב והבלט. בגלריה הלאומית של אירלנד אוסף קבוע של ציורים הולנדים מהמאות ה-17 וה-18, כולל עבודות של אמנים כמו ורמיר ורמברנדט.

4,313 הולנדים מתגוררים כיום באירלנד.

## נציגויות דיפלומטיות
* אירלנד מחזיקה בהולנד שגרירות בהאג.
* הולנד מחזיקה באירלנד שגרירות בדבלין.

## קישורים חיצוניים

* יחסי אירלנד–הולנד, באתר משרד החוץ האירי

## הערות שוליים

קטגוריה:ערכים ללא קטגוריות פיזיות - יחסי חוץ
ג'קי טאביק

הרַבָּה **ג'קי טאביק** (באנגלית: **Jackie Tabick**; נולדה ב-1948) היא האישה הראשונה שהוסמכה לרבנות בבריטניה. טאביק היא גם האישה הראשונה ששימשה כמזכירת בית הדין (Convenor) של התנועה הרפורמית באנגליה.

## נעוריה
טאביק נולדה בדבלין אירלנד, אולם בגיל צעיר עברה ללונדון. שם השתייכה לקהילה הרפורמית של רדברידג'.
## השכלה
*תואר ראשון בהיסטוריה של ימי הביניים מיוניברסיטי קולג' לונדון.
* הכשרה לרבנות בקולג' לאו בק.
* דוקטורט - 2014.
## פעילות כרבה
טאביק הוסמכה לרבנות ב-1975. עם הסמכתה הצטרפה לצוות רבני בית הכנסת של מערב לונדון. ב-1998 נתמנתה לרב בית הכנסת של וויברידג בסארי. כיום (2020) היא משמשת כרבת בית הכנסת הליברלי בבלומסברי.

טאביק שימשה בתפקידים מרכזיים בתנועה הרפורמית: הייתה סגנית נשיא התנועה ומאז 2012 היא משמשת כמזכירת בית הדין (convenor) של התנועה.
## פעילות ציבורית
טאביק היא פעילה מובילה בהדברות הבין דתית. משמשת כפטרונית של המועצה היהודית לשוויון בין גזעי . חברת ההנהלה של "הרשת הבין דתית". נשיאה משותפת של "הקונגרס העולמי של דתות" (World Congress of Faiths).
## חיים אישיים
נשואה לרב לארי טאביק. לזוג 3 בנים: מיקי, רוני וג'רמי. מיקי הוא רב מסורתי.
## קישורים חיצוניים
* [ידיעה ב[ג'ואיש כרוניקל] על מינויה של טאביק ל-convenor של בית הדין הרפורמי]
* [הרצאת [ועידת TED|TED] של טאביק]

קטגוריה:יהדות רפורמית בבריטניה
קטגוריה:בריטיות שנולדו ב-1948
קטגוריה:בריטים שנולדו ב-1948
קטגוריה:רבניות רפורמיות
גבעת אוצה

**גבעת אוצה** (באנגלית: **Otse Hill**) היא ככל הנראה הנקודה הגבוהה ביותר בבוטסואנה, עם גובה מדווח של 1,491 מטר. היא ממוקמת בכפר אוטסה, מחוז דרום-מזרח. המקום הגבוה ביותר בו לפי נתוני SRTM הוא 1,486 מטר. מחלקת הסקרים והמיפוי משנת 1999 (גאבורונה) בנתה מפה טופוגרפית בה מוצגת "תחנה טריגונומטרית" בגבעה בגובה 1,491 מטר.

גם גבעת מונאלאונג (בגובה של 1,494 מטר) או גבעת טסודילו (בגובה של כ-1,400 מטר) נחשבות לעיתים קרובות כנקודה הגבוהה ביותר בבוטסואנה.

קטגוריה:הפסגות הגבוהות במדינתן
הר מאסאראגה

**הר מאסאראגה** (באנגלית: **Mount Masaraga**) הוא הר געש הממוקם בפרובינציית ליגאו, במחוז אלביי, בקבוצת איי לוזון שבפיליפינים.

גובהו של ההר 1,328 מטרים מעל פני הים.

ההר ממוקם בסמוך להר הגעש מאיון.

מדרונותיו של ההר מיוערים.

## גאולוגיה

ההר מורכב מסלעים מסוג אנדזיט ריוליט.

ההר הוא חלק משרשרת הרי הגעש הביקולית וחלק מטבעת האש.

לא ידוע מתי ההר התפרץ לאחרונה.

## שמורת טבע

ב-27 באוקטובר 1992 הוכרז אזור ההר, והיערות סביבו כשמורת טבע, על מנת להגן על איכות המים באגן הניקוז שלו, המשמשת את חקלאות הסביבה.

## קישורים חיצוניים

* הר מאסאראגה באתר מכון סמית'סוניאן
* הר מאסאראגה באתר הפרויקט הבינלאומי לזיהוי סיכוני הרי הגעש (Volcano Global Risk Identification and Analysis Project)
* תרשים הנוף הנשקף מהר מאסאראגה באתר peakvisor
* מפה טופוגרפית תלת־ממדית של אזור הר מאסאראגה
* הר מאסאראגה באתר peakery
* מפת אזור הר מאסאראגה
* 

## הערות שוליים

מאסארגה
אוריטורקו

**סרו אוריטוקו** (בספרדית: **Uritorco**) הוא הר בצפון־מערב פרובינציית קורדובה, בארגנטינה. הוא ממוקם בסמוך לנהר קלבלומבה (Calabalumba), שלושה ק"מ ממרכז העיר קפיז'ה דל מונטה (Capilla del Monte), ופסגתו נמצאת בגובה 1,949 מטרים מעל גובה פני הים.

ההר נמצא בניהול פרטי, וניתן לגשת אליו באופן ציבורי תמורת תשלום. העלייה להר נחשבת לעלייה בדרגת קושי בינוני, ולוקח כשלוש שעות להגיע לפסגה, אם הולכים במסלול המתאים.

מגבעת אוריטורקו יורדים נתיבי מים רבים, רבים מהם מתחת לאדמה, יוצרים מרחצאות תרמיים; בין הנתיבים הללו בולט נהר קלבלומבה הקטן - שכמעט יבש בקיץ - העובר מערבה דרך קפילה דל מונטה.

ב־21 בדצמבר 2012 ההר נסגר לאחר שבפייסבוק הציעו לבצע שם התאבדות המונית עקב תופעת 2012.

## קישורים חיצוניים

* Cerro Uritorco (אתר לא רשמי)

## הערות שוליים

קטגוריה:ארגנטינה: הרים
Take the World by Storm

**Take the World by Storm** (בעברית: **לוקח את העולם בסערה**) הוא שיר של הלהקה הדנית לוקאס גרהאם, מתוך אלבום האולפן השני שלהם, Lukas Graham. השיר יצא לאור כהורדה דיגיטלית ב-16 בספטמבר 2016 על ידי חברת התקליטים קופנהגן רקורדס, והוא הסינגל החמישי באלבום בסקנדינביה.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי לוקאס גרהאם
קטגוריה:שירים באנגלית
הר סיקאפו

**הר סיקאפו** הוא הר בקורדילרה סנטרל (רכס קורדילרה)  במחוז אילוקוס נורטה , באי לוזון, בצפון הפיליפינים. זו הנקודה הגבוהה ביותר במחוז אילוקוס נורטה. ההר ממוקם מדרום להר קילאנג, דרומית מזרחית לעיר לאואג וממזרח לנהר פאדסאן. בהר צומחים עצי אורן. הפסגה הגבוהה ביותר של ההר היא 2,352 מטרים מעל גובה פני הים.

בשל הצוקים התלולים של ההר במקומות המתקרבים במיוחד לפסגה, הוא נחשב לקשה במיוחד לטיפוס. סיקאפו לא נכבש במלואו על ידי מטפסי הרים עד 2009.

באוקטובר 2016, כשפרצה סופת הטייפון חיימה, ההר הפחית את עוצמתה בדרכה לעבר סין, אף שהיא נותרה טייפון בקטגוריה 1.

## הערות שוליים

קטגוריה:הפיליפינים: גאוגרפיה
Off to See the World

"**Off to See the World**" (בעברית: "**הולך לראות את העולם**") הוא שיר של הלהקה הדנית לוקאס גרהאם. השיר יצא לאור ב-5 באוקטובר 2017 כסינגל השני מתוך הפסקול של "הפוני הקטן שלי: הסרט". את השיר כתבו כריסטופר בראון, לוקאס פורקאמר, מורטן ג'נסן, סטפן פורסט, מורטן פילגארד ודייוויד לברל. השיר הגיע למקום התשיעי במצעד הסינגלים הדני והושמע מאוחר יותר גם בפרק של תוכנית המציאות "Better Late Than Never" של NBC.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי לוקאס גרהאם
קטגוריה:שירים באנגלית
קטגוריה:שירים מסרטי קולנוע
קטגוריה:בלדות משנות ה-2010
קטגוריה:סינגלים בהוצאת RCA רקורדס
מתאוס קוניה

**מתאוס סנטוס קרניירו דה קוּנְיַה** (בפורטוגזית: **Matheus Santos Carneiro da Cunha**; נולד ב-27 במאי 1999) הוא כדורגלן ברזילאי, המשחק בעמדת החלוץ במנצ'סטר יונייטד מהפרמייר ליג ובנבחרת ברזיל.

## קריירה
### קריירת מועדונים
קוניה שיחק במועדון הנוער של קוריטיבה. ב-2017, כשהוא בן 18 בלבד, הצטרף לפ.צ. סיון משווייץ בה חתם לארבע שנים. את הופעת הבכורה שלו בליגת העל השווייצרית ערך בספטמבר 2017 מול לוזאן במשחק שהסתיים בתיקו 1-1, במשחק זה גם כבש את שער הבכורה שלו עבור סיון. סך הכל כבש בעונת 2017/2018 עשרה שערים ב-29 הופעות בליגה. ב-2018 עבר לר.ב. לייפציג תמורת כ-15 מיליון אירו. הוא כבש שני שערי ליגה בעונתו הראשונה במועדון וכן שישה שערים במסגרת הליגה האירופית. בחלון ההעברות של עונת 2019/2020 בבונדסליגה עבר בינואר 2020 להרטה ברלין תמורת כ-18 מיליון אירו. הוא כבש עבור הקבוצה חמישה שערים ב-11 המשחקים ששותף במסגרתה בליגה בעונה זו ובמדיה הפך למלך השערים של הקבוצה באותה עונה.

ביוני 2018 חתם בר.ב. לייפציג לחמש שנים, כשעלות המעבר עלתה למועדון 15 מיליון יורו. הוא ערך את הופעת הבכורה ב ביולי 2018 במשחק מוקדמות הליגה האירופית מול הקן השוודית. באותו המשחק גם הבקיע את שער הבכורה שלו במדי לייפציג וגם בישל שער. בליגה הגרמנית הוא ערך את הופעת הבכורה שלו ב-26 באוגוסט 2018, בהפסד קבוצתו 4:1 לבורוסיה דורטמונד.

ב-31 בינואר 2020 חתם קוניה על חוזה לארבע וחצי שנים בהרטה ברלין. תמורתו קיבלה לייפציג 15 מיליון אירו.

ב-25 באוגוסט 2021 חתם קוניה לחמש שנים באתלטיקו מדריד. תמורתו קיבלה הרטה ברלין 26 מיליון אירו ועשרה אחוזים ממכירה עתידית.

ב-25 בדצמבר 2022 הושאל קוניה לוולברהמפטון וונדררס עד לסוף העונה עם אופציית רכישה.

ב-1 ביוני 2025 חתם במנצ'סטר יונייטד.

### קריירה בינלאומית
קוניה משתייך לסגל הנבחרת האולימפית של ברזיל. במוקדמות לקראת אולימפיאדת טוקיו כבש חמישה שערים בחמישה משחקים. באוקטובר 2020 זומן לנבחרת הבוגרת במשחקיה במסגרת מוקדמות מונדיאל 2022. הוא לא שותף בשני המשחקים בהם נכלל בסגל מול פרו ובוליביה.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני הרטה ברלין
קטגוריה:כדורגלני ר.ב. לייפציג
קטגוריה:כדורגלני פ.צ. סיון
קטגוריה:כדורגלני אתלטיקו מדריד
קטגוריה:כדורגלני וולברהמפטון וונדררס
קטגוריה:כדורגלני נבחרת ברזיל
קטגוריה:אלופים אולימפיים ברזילאים: כדורגל
קטגוריה:כדורגלנים ברזילאים באולימפיאדת טוקיו (2020)
קטגוריה:כדורגלני מנצ'סטר יונייטד
קטגוריה:ברזילאים שנולדו ב-1999
ליטר (כפר)

**ליטר** (בהונגרית: **Litér**) הוא כפר במחוז וספרם שבמרכז הונגריה.

## יהודי ליטר
בליטר חיו יהודים בתקופות זמן שונות.

## קישורים חיצוניים

* 

## הערות שוליים

קטגוריה:הונגריה: כפרים
יחסי איראן–הולנד

**יחסי איראן–הולנד** הם היחסים הדיפלומטיים בין הולנד לאיראן (פרס) אשר התקיימו מאז המאה ה-17. עם זאת, היחסים השתנו באופן משמעותי לאחר המהפכה האיראנית.

## התפתחות
### ראשית היחסים
היחסים המדיניים בין פרס להולנד החלו תחת עבאס שאה הראשון. בשנת 1626, השגריר הפרסי הראשון בהולנד, מוסא בייג הציג את אמנתו בפני הפרלמנט של הולנד.

### המאה ה-20
[ממוזער| הנסיך [ברנהרד, נסיך ליפה-ביסטרפלד|ברנהרד ההולנדי יחד עם מוחמד רזא שאה פהלווי ופארה דיבה מאיראן. טהראן, שנות השבעים]]
בשנות השישים והשבעים, משפחות המלוכה הפרסית וההולנדית ערכו ביקורים ממלכתיים שונים זו אצל זו.

### היחסים עם הרפובליקה האיסלאמית
הולנד גינתה את איראן בגלל תוכנית הגרעין שלה.

בשנת 2011 הודיע שר החוץ ההולנדי על השעיית היחסים הרשמיים בין הולנד לאיראן, לאחר שזהרא בהראמי ההולנדית-איראנית הוצאה להורג באיראן.

ב-7 ביוני 2018, גירשה הולנד שני דיפלומטים איראנים שהוסמכו לשגרירות איראן. בתגובה זימנה איראן את שגריר הולנד ביולי 2018.

בינואר 2019 האשימה ממשלת הולנד את איראן כי ארגנה את ההתנקשויות בשני אזרחים הולנדים ממוצא איראני: מוחמד רזה קולחי סמאדי בשנת 2015, ואחמד מולה ניסי בשנת 2017. האירוע עורר זעקה הן בהולנד והן בינלאומית; האיחוד האירופי הגיב בסנקציות נגד המודיעין האיראני.

בינואר 2024, הולנד זימנה את השגריר האיראני בהולנד בעקבות מותו של תינוק הולנדי במתקפה של איראן על ארביל.

## יחסי סחר
הולנד הייתה בעבר אחת השותפות המובילות של איראן באירופה. לפחות 65 חברות הולנדיות קשורות בכלכלה עם הרפובליקה האיסלאמית. למרות הסנקציות הכלכליות שהטילו ארצות הברית והאיחוד האירופי, Shell, חברת נפט אנגלו-הולנדית הרשומה בבריטניה ממשיכה לרכוש מיליארדי חביות נפט גולמי מאיראן מדי שנה.

## סכסוכים פוליטיים-כלכליים
בשנת 1974, סטודנטים פרסיים כבשו את שגרירות פרס בוואסנאר, מתוך מחאה נגד דיכוי והוצאות להורג בפרס. בהתחשב בעונש קל של 100 גילדן הולנדי עבור הסטודנטים, השלטון הפרסי השעה את כל הייבוא מהולנד לזמן מה.

בשנת 2008 הזהיר אלאדין בורוג'רדי, ראש הוועדה לביטחון לאומי ומדיניות חוץ של איראן במג'ליס, את הולנד לא לשדר את סרטו האנטי-מוסלמי של חרט וילדרס פתנה.

איראן מתחה ביקורת על הולנד על מימון הרדיו זמנה. במהלך התסיסה הציבורית וההפגנות באיראן ב-2009, האשים מג'יד רהרמני, שגריר איראן בהולנד, את ממשלת הולנד בהתערבות בענייניה הפנימיים של איראן. דוברת משרד החוץ ההולנדי אמרה כי הסיוע לתחנת הרדיו יימשך, במטרה לשפר את מצב זכויות האדם באיראן.

## יחסים אחרים
איראן האשימה את הולנד בתמיכה בטרור באיראן. דובר משרד החוץ האיראני, ראמין מהמנפארסט, אמר כי "אנו יכולים לראות דוגמה לדרך הלא נכונה של מדינות המערב, במיוחד הולנד, בתמיכה בקבוצות טרור ... שיש בהן מעל 12,000 הרוגים ברשומותיהן", אמר מהמנפארסט במסיבת העיתונאים השבועית שלו הכוונה למוג'אהדין ח'לק עם חבריה במערב אירופה.

## יחסי תרבות
בשנת 2011 איראן הקימה סדרה של תערוכות תרבות המציגות תמונות המציגות את המונומנטים ההיסטוריים של איראן ואטרקציות תיירותיות.

## נציגויות דיפלומטיות
* איראן מחזיקה בהולנד שגרירות בהאג.
* הולנד מחזיקה באיראן שגרירות בטהראן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי הולנד–הפיליפינים

ממוזער|שגרירות הפיליפינים בהאג
**יחסי הולנד–הפיליפינים** הם היחסים הדו-צדדיים בין הולנד לבין הפיליפינים.

## היסטוריה
ראשית היחסים בין הולנד לפיליפינים החלו כבר במאה ה-17 כאשר ספינת המלחמה ההולנדית פשטה על המאחז הספרדי בפיליפינים, עד להכרת עצמאותה של הולנד באמצע המאה ה-17. סחר לא רשמי בין הודו המזרחית ההולנדית לפיליפינים התנהל בעיקר עד לפורמליזציה של הסחר הכלכלי בשנת 1866, עם הקמת קונסוליית כבוד הולנדית במנילה, עם ג'ואן פולנן פטל כקונסול הכבוד הראשון.

הפיליפינים הקימה את שגרירותה בהאג במאי 1960, כאשר השגריר הפיליפיני הראשון הציג תעודות בפני יוליאנה, מלכת הולנד.

## יחסים כלכליים
נכון לשנת 2014, הולנד היא המשקיעה השלישית בגודלה בפיליפינים ושותפת הייצוא העשירית בגודלה של המדינה בדרום מזרח אסיה.

## קשרי ביטחון
משרד החוץ ההולנדי הצהיר באתר האינטרנט שלו כי הבעיה היחידה ביחסים בין הולנד לפיליפינים היא נוכחותם של מה שכינו ההנהגה הקומוניסטית הפיליפינית באוטרכט.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
איליושין Il-496

**Il-496** (ברוסית: **Ил-496**; שם ראשוני: **Il-96-400M**) הוא מטוס נוסעים רוסי רחב-גוף לטיסות בינוניות וארוכות. מיוצר על ידי חברת איליושין והחל מאוגוסט 2020, "מותקנות מערכות מטוסים" על אב טיפוס. בשנת 2017 תוכנן כי אב הטיפוס הראשון יורכב בשנת 2019 ומשנת 2020 ואילך תוכנן להתחיל בייצור המוני, בפועל התוכניות נדחו בשנה.
## ביצועי טיסה
ביצועי טיסה בהשוואה למטוסים רוסים אחרים:

## ראו גם
* איליושין Il-276
* IL-96
## קישורים חיצוניים
* Реальный проект ОКБ Ильюшина — широкофюзеляжный лайнер Ил-496, הכל על הפרויקט החדש של איליושין, כתבת תסקיר 
* Russian Ilyushin shows IL-496 interiors 
## הערות שוליים

קטגוריה:מטוסי איליושין
קטגוריה:מטוסי נוסעים רוסיים
אליהו רפאל מרציאנו

הרב **אליהו רפאל מרציאנו** (נולד 1944) הוא רב, חוקר והיסטוריון, מתמחה בחקר יהדות צפון אפריקה וחיבר עשרות ספרים וחיבורים בנושא.

## קורות חייו
נולד בשנת 1942 בדבדו שבמרוקו, לאביו הרב מאיר מרדכי מרציאנו ואמו אסתר, סבו הוא הרב שמואל מרציאנו, שהיה ראש ישיבה בדבדו.

בשנת 1956 נשלח על ידי הוריו לישיבה הגבוהה של הרב גרשון ליבמן בצרפת, ולאחר מכן עבר ללמוד בישיבה באנגליה. בתקופה זו שהה רבות במוזיאונים ובספריות ולמד על יהדות מרוקו.

בשנת 1968 עלה לארץ, למד בכולל והוסמך לרבנות. שימש כרב צבאי ועבד בהוראה ובחינוך.

מאז שנת 1990 מקדיש את רוב זמנו לחקר ותיעוד תולדות יהדות צפון אפריקה ובייחוד עיר מולדתו – דבדו, והוציא במסגרת זו עשרות ספרים, חוברות ומחברות, רובם עוסקים במורשת יהדות ארצות צפון אפריקה

בשנת 1996 יצא לדבדו בשליחות מטעם משרד החוץ, לצורך השגחה על פעולות הצלה בבית העלמין היהודי, ושיפוץ בתי כנסת בדבדו שעמדו בפני קריסה. בתקופה זו ערך סקר מקיף של בית העלמין בדבדו ותיעד את כל מצבותיו.

גר בשכונת הר חומה בירושלים, אלמן ואב לשישה. בתו מיכל ביאזי נהרגה ב. משמש כרב בית הכנסת "זהר מיכל", ע"ש בתו.

## ספריו
* **ימי פסח - חג ה[[מימונה]], מקורות והליכות**, הוצאת מכון הרש"מ, ירושלים תשמ"ח
* **בני מלכים – הספר העברי במרוקו**, הוצאת מכון הרש"מ, ירושלים תשמ"ט
* **יחס דבדו החדש**, הוצאת מכון הרש"מ, ירושלים תשנ"ז
:: תורגם לצרפתית, קוויבק, 2000
* **אבני קדש - בית העלמין של דבדו**, הוצאת המחבר, ירושלים תשנ"ז
* **דבדו – עיר הכהנים**, הוצאת הספרייה הספרדית, ירושלים תשע"ב
* **קהילת יהודי דבדו**, הוצאת יהודה כהן, ירושלים תשנ"ח
* **אסרו חג הפסח בקהילות ישראל**, הוצאת מכללת ליפשיץ, ירושלים תשס"ו
* **ברכת השבטים,** הוצאת המחבר, ירושלים תשס"ו
* **בני האומה – תולדות קהילות פורטוגל והאיים,** הוצאת מכון הרש"מ, ירושלים תשנ"ג
* **חג המימונה – מקורות והליכות**, הוצאת הספרייה הספרדית, ירושלים תשנ"ב
* **מלכי חי"ל – רבנים בקהילות לוב**, ירושלים תשס"ח
* **מלכי ישורון – תולדות חכמי אלג'יריה**, הוצאת מכון הרש"מ, ירושלים תש"ס
:: תורגם לצרפתית, מרסיי, 2002
* **ספרד וגירוש קנ"א**, הוצאת מכון הרש"מ, ירושלים תשנ"א
***שושן העדות – תולדות משפחה מיוחסת בישראל - משפחת בן סוסן**, הוצאת הספרייה הספרדית, ירושלים תשע"ט
***מנהגי קה"ק דבדו**, הוצאה עצמית תשפ"ב (מהדורה ב).

## קישורים חיצוניים
* סודות המימונה: מפגש עם הרב אליהו רפאל מרציאנו , באתר כל ישראל חברים
* 
* 
* 
* 

## הערות שוליים

קטגוריה:חוקרי יהדות ארצות האסלאם
קטגוריה:חוקרי יהדות מרוקו
קטגוריה:ישראלים ילידי מרוקו
קטגוריה:הר נוף: רבנים
קטגוריה:ישראלים שנולדו ב-1942
הממלכה האנגלו-קורסיקאית

**הממלכה האנגלו-קורסיקאית** (באנגלית: **Anglo-Corsican Kingdom**, באיטלקית: **Regno Anglo-Corso**, בקורסיקאית: **Riame anglo-corsu**) הייתה מדינה קליינטית של ממלכת בריטניה הגדולה, שהתקיימה באי קורסיקה בין השנים 1794–1796 במהלך מלחמות המהפכה הצרפתית.

## רקע והיסטוריה של הממלכה
בתקופת המהפכה הצרפתית הייתה קורסיקה חלק מצרפת במשך שני עשורים בלבד. מנהיג קורסיקה פסקוואלה פאולי, שהוגלה מהממלכה הצרפתית, הפך לדמות נערצת של לוחם למען החירות והדמוקרטיה, וב-1789 הוזמן לפריז על ידי האספה המכוננת הלאומית, שם התקבל כגיבור. לאחר מכן נשלח חזרה לקורסיקה בדרגת לוטננט קולונל.

אולם בסופו של דבר פאולי עזב את התנועה המהפכנית בשל התנגדותו להוצאתו להורג של המלך לואי ה-16 והצטרף למפלגה השמרנית המלוכנית. כאשר פאולי הואשם בבגידה על ידי צרפת, הוא כינס מועצה בקורסיקה ב-1793, מינה עצמו לנשיא, והכריז על פרישתה של קורסיקה מהרפובליקה הצרפתית. הוא ביקש את הגנת הממשלה הבריטית, שלחמה אז בצרפת. הבריטים ראו זאת כהזדמנות לבסס נוכחות צבאית בים התיכון.

ב-1794 שלחה בריטניה צי ספינות לקורסיקה, ולמשך כשנתיים התווספה קורסיקה לרשימת המדינות שנמצאו תחת הגנתו של המלך ג'ורג' השלישי. חוקתה של האוטונומיה החדשה הייתה דמוקרטית, כאשר בראש המדינה עמדו נציג המלוכה הבריטית, פרלמנט עם נבחרי ציבור ומועצה ששימשה כרשות המבצעת.

היחסים בין ממשלתו של פאולי לבריטניה היו מורכבים וסבלו ממחלוקות רבות, במיוחד בנושא האוטונומיה של קורסיקה: נציג המלוכה היה נאמן לבריטניה, בעוד שפאולי רצה לשמור על אוטונומיה. מחלוקת נוספת הייתה בנוגע לעיר הבירה של המדינה: פאולי בחר בבסטיה, בעוד שנציג המלוכה בחר בקורטי כעיר הבירה. כאשר הצטרפה ספרד לצרפת בלחימתה בבריטניה החליטו הבריטים לסגת מקורסיקה. בית המלוכה הבריטי הציע לפאולי להתפטר מתפקידו ולהגלות את עצמו לבריטניה, שם יזכה לגמלת זקנה. פאולי הסכים בלית ברירה.

ב-19 באוקטובר 1796 כבשו הצרפתים מחדש את בסטיה וקורסיקה הפכה למחוז צרפתי.

## הערות שוליים

קטגוריה:מדינות חסות בריטית לשעבר
קטגוריה:מדינות לשעבר שההכרה בהן הייתה מוגבלת
קטגוריה:מדינות איים
קטגוריה:קורסיקה
לונדון און דה טראק

**לונדון טיילר הולמס** (באנגלית: **London Tyler Holmes**; נולד ב-27 במרץ 1991), הידוע בשם הבמה **לונדון און דה טראק** (**London on da Track**), הוא מפיק מוזיקלי, ראפר ופזמונאי אמריקאי. הוא ידוע בעיקר בשיתוף הפעולה שלו עם הראפר יאנג ת'אג, ובנוסף לכך, הוא עבד עם בירדמן, ליל ויין, ליל בייבי, ריץ' הומי קוואן , גוצ'י מיין, גיגס , דרייק, פוסט מאלון, טי. איי., 21 סבאג', 50 סנט, סאמר ווקר, אריאנה גרנדה, ורבים נוספים.

## קריירה
לונדון החל לעשות ראפ בגיל 16, יחד עם ההרכב "Dem Guyz". ההרכב נהג להוריד מקצבים מ-SoundClick  תמורת 99 סנט, אם כי רוב המקצבים עולים 100 דולר לזכויות בלעדיות. כדרך לחסוך כסף, לונדון ניצל את ניסיונו בנגינה בעיבודי פסנתר והחל להפיק שירים עבור ראפרים. הוא זכה להכרה לראשונה כשהפיק עבור הרכב ההיפ הופ מאטלנטה, ריץ' קידז . זמן קצר לאחר מכן, החל לעבוד עם אמנים נוספים. בתחילת הקריירה שלו, לונדון היה נותן את מקצביו בחינם כאמצעי לבנות קשרים ולבנות יותר פרסום. השיר הראשון שהפיק וזכה להשמעות ברדיו היה "Pieon" של ריץ' קידז. ההצלחה של השיר הניעה את לונדון להמשיך להפיק מוזיקה. בשנת 2011, הוא הקליט את שיתוף הפעולה הראשון שלו מבין רבים עם הראפר יאנג ת'אג, "Curtains". לונדון המשיך למסור את מקצביו בחינם, ולאחר מכן חתם בחברת התקליטים קאש מאני רקורדס.

בשנת 2013, מגזין קומפלקס  כלל אותו ברשימת "25 המפיקים החדשים שכדאי לצפות להם". באוגוסט 2014, שלושה סינגלים שהופקו על ידי לונדון הוצגו במקביל במצעד הבילבורד הוט 100: "Lifestyle" של ריץ' גאנג  במקום ה-16, "About the Money" של טי. איי. במקום ה-42, ו-"Hookah" של טייגה במקום ה-85. בשנת 2018 הוא השתתף בתוכנית הריאליטי "Black Ink Crew: Chicago". באותה השנה, הוא נכלל ברשימת "Secret Genius Ambassador" של ספוטיפיי. בשנת 2019 שימש כשופט אורח בגמר של תוכנית הריאליטי "זורמים" של נטפליקס.

בשנת 2020, השיר "Positions" של אריאנה גרנדה הגיע היישר אל המקום הראשון במצעד הבילבורד הוט 100, ובכך הפך לשיר הראשון בהפקתו שהגיע למעמד זה.

## דיסקוגרפיה
### מיקסטייפים
* 2016: *The DefAnition* (יחד עם דיי דיי)

## קישורים חיצוניים

* 

## הערות שוליים

קטגוריה:מפיקים מוזיקליים אמריקאים
קטגוריה:ראפרים אמריקאים
קטגוריה:פזמונאים אמריקאים
קטגוריה:מפיקי היפ הופ אמריקאים
קטגוריה:פורבס 30Under30
קטגוריה:אמני קאש מאני רקורדס
קטגוריה:אמריקאים שנולדו ב-1991
אמיטריפטילין

**אמיטריפטילין** (אנגלית: **amitriptyline).** נמכרת בישראל בשם **אלטרול, אלטרולט.** היא תרופה נוגדת דיכאון מקבוצת ה-TCA (נוגדי דיכאון טריציקליים) משמשת לטיפול במספר הפרעות נפשיות. שימושים נוספים בתרופה כוללים מניעת מיגרנות והפחתת התסמינים בפיברומיאלגיה, מעי רגיז ונדודי שינה. מתן פומי.

תופעות לוואי שכיחות כוללות: ראייה מטושטשת, פה יבש, לחץ דם נמוך בעמידה, ישנוניות ועצירות. תופעות לוואי חמורות עשויות לכלול התקפים אפילפטיים, אובדנות אצל בני 25 ומטה, אצירת שתן, גלאוקומה ומספר בעיות לב. אין ליטול את התרופה ביחד עם מעכבי MAO או עם התרופה ציסאפריד. אמיטריפטלין עלולה לגרום לבעיות במהלך ההריון. נראה כי השימוש בהנקה הוא בטוח יחסית.

אמיטריפטילין נתגלתה בשנת 1960 ואושרה על ידי מנהל המזון והתרופות האמריקני (FDA) בשנת 1961. התרופה מופיעה ברשימת התרופות החיוניות של ארגון הבריאות העולמי. זמינה כתרופה גנרית.

## שימושים
אמיטריפטילין משמשת לטיפול בדיכאון קליני ומספר מצבים רפואיים נוספים. כמה ראיות מצביעות על כך שאמיטריפטלין עשויה להיות יעילה יותר מאשר תרופות נוגדות דיכאון אחרות כולל מעכבי ספיגה חוזרת של סרוטונין (SSRI) אם כי לעיתים רחוקות היא משמשת ככזו בגלל ריבוי תופעות לוואי וכן, רעילותה הגבוהה במקרה של מינון יתר. נוגדי דיכאון טריציקליים, וביניהן אמיטריפטילין, ניתנים לעיתים לאחר שלא הושג שיפור עם מעכבי ספיגה חוזרת של סרוטונין או אחרים.

נעשה גם שימוש באמיטריפטילין לטיפול במצבים הבאים: פיברומיאלגיה, כאב נוירופטי, הפרעות חרדה, בריחת שתן, הרטבת לילה, מעי רגיז, מיגרנות, נויראלגיה פוסט הרפטית, כאב ראש מתחי, הפרעת קשב וריכוז והפרעה דו־קוטבית.

## התוויות נגד
התוויות נגד לשימוש באמיטריפטילין כוללות:
* רגישות יתר לנוגדי דיכאון טריציקליים או מרכיביהם
* היסטוריה של אוטם שריר הלב
* היסטוריה של הפרעות קצב
* אי-ספיקת לב
* מחלת לב כלילית
* מאניה
* מחלת כבד קשה
* גיל שבע ומטה
* הנקה
* חולים הנוטלים מעכבי מונואמין אוקסידאז (MAOI) או נטלו אותם במהלך 14 הימים האחרונים

## תופעות לוואי
* תופעות לוואי שכיחות סחרחורת, כאבי ראש ועלייה במשקל
* קוגניטיביות: הזיות ובלבול, (דליריום), כמו גם הפרעות במצב הרוח כמו חרדה ועצבנות
* קרדיו-וסקולריות (לבביות): תת-לחץ דם תנוחתי, סינוס טכיקרדיה (דופק מואץ) ותסמונת QT מוארך
* מיניות: אובדן חשק מיני והפרעה בזקפה
* שינה: נמנום, נדודי שינה וסיוטים

## מנת יתר

התסמינים והטיפול במנת יתר זהים במידה רבה לאלו של טריציקליים אחרים וכוללים, בין היתר: תסמונת סרוטונין והשפעות קרדיו-וסקולריות קשות.

## היסטוריה
אמיטריפטילין סונתזה לראשונה בשנת 1960 ונעשה בה שימוש רפואי החל משנת 1961 בארצות הברית והחל משנת 1962 בבריטניה, בשם Elavil (בשתי המדינות).

## שמות מסחריים
בישראל משווקת התרופה תחת השמות: 'אלטרול' ו'אלטרולט' בעבר שווקה גם בשם 'טריפטל'.

## מחקר
נחקרו השפעות התרופה על מספר הפרעות, וביניהן:
* הפרעות אכילה: מעט ניסויים אקראיים מבוקרים חקרו את יעילותה של התרופה בטיפול בהפרעות אכילה. אלו לא הניבו תוצאות מעודדות
* אינסומניה (נדודי שינה)
* בריחת שתן: בברזיל ובאוסטרליה, אמיטריפטילין היא טיפול מקובל בבריחת שתן.
* תסמונת הקאה מחזורית
* הפרעת קשב וריכוז/היפראקטיביות (בנוסף, אך לעיתים במקום תרופות ממריצות)

## ראו גם
* נוגדי דיכאון טריציקליים
* דיכאון קליני
* תרופות נוגדות דיכאון
* הפרעת חרדה מוכללת
* דאבת
* הפרעת קשב וריכוז
* מעכבי קליטה חוזרת בררניים של סרוטונין

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תרופות נוגדות דיכאון
קטגוריה:תרופות לפי א'-ב'
מרגרט אדית רופ

**מרגרט אדית רופ** (באנגלית: **M. E. Aldrich Rope**; 29 ביולי 1891 – 9 במרץ 1988) הייתה אמנית ויטראז'ים בריטית פעילה בין השנים 1910–1964. היא הייתה בת דודה של מרגרט אנייס רופ משרוסברי שהייתה גם אמנית ויטראז'ים.

## ביוגרפיה
מרגרט אנייס רופ ומרגרט אדית רופ היו בנות דודות, ומצד הסבא, ג'ורג' רופ מחוות גרוב, בלקסהול, סאפוק (1814–1912) וסבתא אן (1821–1882). מרגרט הצעירה הייתה ילדתם החמישית של ארתור מינגיי רופ (בעצמו ילדם החמישי של ג'ורג' ואן: 1850–1945) ושל אנייס מוד (1855–1943), שנולדה ב-29 ביולי 1891. היו לה מספר קרובי משפחה אומנים בליסטון. ובלקסהול, סאפוק. מלבד בת דודתה מרגרט אנייס רופ, היה לה דוד, ג'ורג' תומאס רופ, צייר נוף וחוקר טבע, דודה אלן מרי רופ, פסלת, ואחות דורותי, פסלת אחרת. הכינוי שלה במשפחה היה "טור" (קיצור של טורטל=צב) והיא השתמשה בצב כדי להחתים חלק מחלונותיה, במיוחד בשנותיה המאוחרות יותר.

היא התחנכה בבית הספר התיכון ווימבלדון, בבית הספר לאמנות בצ'לסי ובבית הספר המרכזי לאומנויות ומלאכות LCC, שם התמחתה בוויטראז'ים אצל קארל פרסונס ואלפרד דרורי. משנת 1911 לערך עבדה בבית מלאכה לויטרז'ים (פולהאם) עם בת דודתה, מרגרט אנייס רופ, כדוגמה על סט החלונות בניופורט, שרופשיר. כדי להבדיל בין בנות הדודות בשמן, היא השתמשה בשם המקצועי מ' א' אולדריך רופ (בשילוב שם נעוריה של אמה) או מ 'א' א' רופ. אחד מחבריה היה ג'יי הרולד גיבונס (אדריכל הכנסייה) וחיבור זה הוביל לעבודה הגדולה הראשונה שלה בכנסיית סנט צ'אד, בלידס, שהיא אחת היצירות הגדולות שלה.

במשך רוב חייה האמנותיים הפעילים התגוררה בבתים שונים ברחוב דאודאר, פוטני, (דרום מערב לונדון) שהיה מושבה של אמנים באותה תקופה. בסביבות 1926 עברה למספר 61, שם גרה עם קרוליין טאונשנד וג'ואן הוסון. היא הייתה חברה קרובה של וילהלמינה גדס. מאוחר יותר, במלחמת העולם השנייה, עברה למספר 81, עד שהבניין נפגע בהפצצה. בתקופה שלאחר המלחמה היא עברה לבית במספר 89, שם היה לה סטודיו, בית מלאכה וכבשן (ששימש גם את רייצ'ל דה מונמורנסי). היא חלקה את הבית עם קלייר דוסון, חברה ותלמידה.

בסוף החיים היא הפכה לקתולית. באמצע 1978, בגיל 87, היא עזבה את פוטני וחזרה להתגורר בסופוק בחווה המשפחתית.

היא נפטרה ב-9 במרץ 1988, בגיל 96.

## יצירה
על פני תקופה שלמעלה מ-50 שנה, הייצור האמנותי שלה נועד בעיקר לכנסיות אנגליקניות (במיוחד אנגלו-קתוליות), עם כמה כנסיות רומיות. תחילה הכינה חלונות בבריטניה, ואחריהם חלונות במדינות אחרות כמו אוסטרליה ודרום אפריקה.

## גלריה

קובץ:Saint Mary Magdalene, Ickleton, Cambridgshire. 1929 - 49034233332.jpg
קובץ:Saint Mary Magdalene, Ickleton, Cambridgshire. 1929 - 49034233332.jpg
קובץ:St Augustine, Haggerston, London. St Paul. 1933 - 48544229686.jpg
קובץ:St Augustine, Haggerston, London. St Paul. 1933 - 48544382887.jpg
קובץ:St Chad, Far Headingly, Leeds 1922 - 48848390287.jpg
קובץ:St Monica's Church, Hoxton, East rose window.jpg
קובץ:St. Saviour's Priory, Haggerston, London. Chapel Windows 1924 - 48544233576.jpg
קובץ:St. Saviour's Priory, Haggerston, London. Chapel Windows 1924.jpg


## קישורים חיצוניים

## הערות שוליים

קטגוריה:אמנים בריטים
קטגוריה:בריטיות שנולדו ב-1891
קטגוריה:בריטיות שנפטרו ב-1988
קטגוריה:בריטים שנפטרו ב-1988
מתחם התיאטראות של מנהטן

100px|ממוזער|שמאל|המיקום של שכונת מתחם התיאטראות במנהטן
**מתחם התיאטראות של מנהטן** (באנגלית: **Theater District**), היא שכונה במרכז מנהטן בה נמצאים מרבית תיאטראות ברודוויי, בתי קולנוע, מסעדות, בתי מלון ומקומות בילוי נוספים. השכונה נתחמת ברחוב 40 ממערב, ברחוב 54 מצפון, בשדרה השישית ממזרח ובשדרה השמינית ממערב.

## אתרים בולטים במתחם התיאטראות של מנהטן
* כיכר טיימס
* ברודוויי (רחוב)
* מוזיאון אינטרפיד
* קרנגי הול
* מדיסון סקוור גארדן

## תיאטראות במתחם התיאטראות של מנהטן

Ambassador Theatre - Chicago (48296059772).jpg|"Ambassador Theatre"
The Longacre Theatre - The Prom (48193461707).jpg|"The Longacre Theatre"
Ed Sullivan Theatre in New York City (49062313038).jpg|"Ed Sullivan Theatre"
Booth Theatre (48295953591).jpg|"Booth Theatre"


## קישורים חיצוניים

* מדריך למבקרים במתחם התיאטראות של מנהטן, באתר הרשמי של העיר ניו יורק

קטגוריה:מנהטן
קטגוריה:ניו יורק: תיאטראות
יוסף פלש

**יוסף פלֶש** (**פלעש**; בגרמנית: **Joseph Flesch**; 1781 – 17 בדצמבר 1839) היה סוחר ומתרגם יהודי גרמני, ואחד ממובילי תנועת ההשכלה היהודית במוראביה.

נולד בראוסניץ  שבמוראביה לרב המקומי אברהם פלש (22 בינואר 1755 – 24 בינואר 1828) וקיבל חינוך מסורתי.

יוסף פלש, שנודע כ"אבי ההשכלה המוראבית", היה חלק מדור המשכילים ממוראביה שעברו דרך פראג – מרכז תרבותי חשוב בארצות הכתר ההבסבורגיות לצד וינה. בפראג למד בישיבתו של רבי ברוך ייטלס, ויצר קשרים עם חוגי ההשכלה המקומיים. פלש למד שם יחד עם דמויות בולטות נוספות כגון יעקב שטיינשניידר. פלש ואחרים שהתחנכו בעיר החזירו את רעיונות ההשכלה לקהילותיהם במוראביה.

פלש כתב בעברית רהוטה, השתתף בכתב העת "ביכורי העתים" ותרגם לעברית כתבים של פילון האלכסנדרוני. חיבר את "רשימת אנשי מופת" (פראג תקצ"ח, 1838), אוסף ביוגרפי של חכמי ישראל, אך יצירה זו נחשבת בלתי מהימנה.

## קישורים חיצוניים
* 

* 
* 

### ספריו
* 
;תרגומי פילון
* 
* 
* 

## הערות שוליים

קטגוריה:מתרגמים לעברית
קטגוריה:מתרגמים יהודים גרמנים
קטגוריה:ביבליוגרפים יהודים
קטגוריה:משכילי מורביה
קטגוריה:ילידי 1781
קטגוריה:גרמנים שנפטרו ב-1839
אסתר דין

**אסתר רניי "אסתר" דין** (באנגלית: **Esther Renay "Ester" Dean**; נולדה ב-15 באפריל 1986) היא זמרת-יוצרת, מפיקה מוזיקלית ושחקנית אמריקאית, שידועה כמפיקה המוזיקלית של האלבום *[[Loud]]* של ריהאנה, עליו הועמדה דין לפרס גראמי בקטגוריית "אלבום השנה".

## ביוגרפיה
אסתר דין, ילידת מוסקוגי שבאוקלהומה וגדלה בטולסה באוקלהומה, היא הצעירה מבין חמישה ילדים. היא גדלה בבית דל אמצעים. בגיל צעיר דין למדה דין כיצד לכתוב שירים ולהפיק אותם, תוך שילוב הרגשות שלה בהם. כתיבתם והפקתם הייתה טיפול עצמי עבור דין, שסבלה מקשיים באותם הזמנים.

כשדין הייתה בת 20 היא עשתה צעד נועז והשאירה את כל מי שהכירה מאחורה, תוך שיצאה לעולם עם 500 דולר בלבד בכיסה. היא נהגה 18 שעות, לבדה, לאטלנטה, ג'ורג'יה, בתקווה להצליח לפרוץ בתעשיית המוזיקה.

## קריירה
בשנת 2009 דין הוציאה את הסינגל הראשון שלה, "Drop It Low", שהגיע למקום ה-38 במצעד הבילבורד הוט 100 ובו התארח כריס בראון. בהמשך, הוציאה את "Love Suicide" שהצליח להגיע למקום העשירי במצעד השירים שבבולגריה. בשנת 2012, הוציאה את "Invincible" עם משין גאן קלי, שהגיע למקום השמיני במצעד השירים מתחת להוט 100.

בשנת 2017, הוציאה "Another Life" עם דייוויד גטה ואפרוג'ק, שהפך ללהיט ודורג במצעדי סוף השנה של בילבורד.

## שירים שכתבה, הפיקה או הלחינה
להלן חלק מהשירים שכתבה, הפיקה או הלחינה דין במהלך הקריירה שלה:

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:זמרות אפרו-אמריקאיות
קטגוריה:זמרים אפרו-אמריקאים
קטגוריה:זמרות פופ אמריקאיות
קטגוריה:זמרי פופ אמריקאים
קטגוריה:מפיקות מוזיקליות אמריקאיות
קטגוריה:זמרות-יוצרות אמריקאיות
קטגוריה:אמריקאיות שנולדו ב-1986
קטגוריה:אמריקאים שנולדו ב-1986
Love Someone

"**Love Someone**" (בעברית: "**אוהב מישהי**") הוא שיר של הלהקה הדנית לוקאס גרהאם. השיר יצא לאור ב-7 בספטמבר 2018 כסינגל המוביל של אלבום האולפן השלישי של הלהקה, . את השיר כתבו ג'יימס אלן, סטפן פורסט, מורטן ריסטורפ, לוקאס פורקאמר, ג'רמי דניאלס ודייוויד לרבל. השיר הגיע למקום הראשון במצעד הסינגלים הדני.

השיר הושמע בפרק השלישי של עונה 15 של הסדרה "הרווקה".

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי לוקאס גרהאם
קטגוריה:שירים באנגלית
קטגוריה:בלדות משנות ה-2010
קטגוריה:בלדות פופ
קטגוריה:סינגלים שהגיעו למקום הראשון בדנמרק
אשלי רוברטס

**אשלי אלין רוברטס** (באנגלית: ** Ashley Allyn Roberts**; נולדה ב-14 בספטמבר 1981) היא זמרת, רקדנית, שחקנית ודוגמנית אמריקאית, הידועה בעיקר בשלל היותה חלק מלהקת הבנות הפוסיקט דולז. את אלבום הבכורה שלה *[[Butterfly Effect (אלבום)|Butterfly Effect]]*, הוציאה בשנת 2014 והוא זכה להצלחה בעיקר במצעדי חברת המצעדים הרשמית.

בשנת 2014, הוציאה את הלהיט "Woman Up" שהצליח להגיע למקום החמישי במצעד שירי הפופ הבריטי.

## ביוגרפיה
רוברטס נולד בפיניקס, אריזונה, ולמדה בבית הספר התיכון Shadow Mountain. היא ממוצא ולשי. היא התחילה לרקוד בגיל שלוש ולשיר בגיל שמונה. אביה של רוברטס היה מתופף של האמהות והאבות ולימים הפך לסוחר רכבים, בעוד אמה הייתה מדריכת פילאטיס. שניהם נתנו לה השראה להיות חלק מתעשיית הבידור.
שערה של רוברטס היה בצבע שחור בשנות העשרה שלה, כפי שמוצג בווידאו קליפים "Oh Aaron" ו-"Not Too Young, Not Too Old" של ארון קרטר.

## קריירה
את הקריירה המוזיקלית שלה החלה רוברטס בשנת 2001, תוך שבשנת 2003 הצטרפה לאחת מלהקות הבנות המצליחות ביותר בכל הזמנים, הפוסיקט דולז. הלהקה השתתפה בפסקולי הסרטים "תפוס ת'כריש", עם השיר "We Went As Far As We Felt Like Going" וב-"הנרקוד?", כאשר ביצעה גרסת כיסוי ללהיט הישן "Sway" של דין מרטין (שיר מקסיקני במקור). בסוף שנת 2005 יצא הסינגל הראשון, "Don't Cha", מתוך אלבום הבכורה שלה, PCD (המציין את ראשי התיבות של שם הלהקה).

לאחר ההצלחה לה זכתה רוברט עם הלהקה, החליטה לפתח קריירת סולו ובשנת 2014 הוציאה את אלבום הבכורה שלה, *[[Butterfly Effect (אלבום)|Butterfly Effect]]*. מתוך האלבום, יצא הלהיט "Woman Up", שהצליח להגיע בשיאו למקום החמישי במצעד הדאנס הבריטי.

## דיסקוגרפיה
### אלבומי אולפן
* 2014: *[[Butterfly Effect (אלבום)|Butterfly Effect]]*

## פילמוגרפיה

## פרסים ומועמדויות

## קישורים חיצוניים

* 

## הערות שוליים

קטגוריה:אמריקאים ממוצא ולשי
קטגוריה:רקדניות אמריקאיות
קטגוריה:כוריאוגרפיות אמריקאיות
קטגוריה:זמרות פופ אמריקאיות
קטגוריה:זמרי פופ אמריקאים
קטגוריה:משתתפים בתוכניות מציאות בריטיות
קטגוריה:אמניות אינטרסקופ רקורדס
קטגוריה:אמריקאיות ממוצא אנגלי
קטגוריה:אמני A&M רקורדס
קטגוריה:אמריקאיות שנולדו ב-1981
קטגוריה:אמריקאים שנולדו ב-1981